Τα φιλαράκια Κύκλος 1

Ο πρώτος κύκλος της αμερικανικής τηλεοπτικής κωμικής σειράς Τα φιλαράκια προβλήθηκε στο NBC από τις 22 Σεπτεμβρίου 1994 έως τις 18 Μαΐου 1995. Στην Ελλάδα, μεταδόθηκε από το Star την ίδια χρονιά και έκτοτε επαναλαμβάνεται κάθε χρόνο από το ίδιο κανάλι.

Ο ιστότοπος Collider κατέταξε τον κύκλο στο νούμερο 9 της κατάταξής του για τους δέκα κύκλους της σειράς . Σύμφωνα με τον ιστότοπο, το καλύτερο επεισόδιο του κύκλου ήταν το "The One Where Rachel Finds Out".

 Καστ και χαρακτήρες 
 Βασικοί χαρακτήρες 

 Τζένιφερ Άνιστον ως Ρέιτσελ Γκριν
 Κόρτνεϊ Κοξ ως Μόνικα Γκέλερ
 Λίζα Κούντροου ως Φοίβη Μπουφέι / Ούρσουλα Μπουφέι
 Ματ Λεμπλάνκ ως Τζόι Τριμπιάνι
 Μάθιου Πέρι ως Τσάντλερ Μπινγκ
 Ντέιβιντ Σουίμερ ως Ρος Γκέλερ

 Επαναλαμβανόμενοι χαρακτήρες 

 Ανίτα Μπαρόνε/ Τζέιν Σίμπετ ως Κάρολ Γουίλικ
 Μίτσελ Γουίτφιλντ ως Μπάρι Φάρμπερ
 Κόζιμο Φούσκο ως Πάολο
 Μάγκι Γουίλερ ως Τζάνις Χόζενσταϊν
 Τζέσικα Χεκτ ως Σούζαν Μπαντς
 Βίνσεντ Βεντρέσκα ως Αστείος Μπόμπι
 Έλιοτ Γκουλντ ως Τζακ Γκέλερ
 Κριστίνα Πικλς ως Τζούντι Γκέλερ
 Λάρι Χάνκιν ως κύριος Χακλς Γκεστ 

 Μέριλ Μάρκο ως Μάρσα, προϊσταμένη του Ρος
 Τζιλ Γκούντακρ ως Τζιλ Γκούντακρ
 Χανκ Αζάρια ως Ντέιβιντ
 Μόργκαν Φέρτσαϊλντ ως Νόρα Μπινγκ
 Φίσερ Στίβενς ως Ρότζερ
 Τζον Λόβιτς ως Στιβ
 Έλεν Χαντ ως Τζέιμι Μπάχμαν
 Λέιλα Κενζλ ως Φραν Ντέβαναου
 Τζορτζ Κλούνεϊ ως δρ Μίτσελ
 Νόα Γουάιλ ως δρ Ρόουζεν
 Τζένιφερ Γκρέι ως Μίντι
 Κλόντια Σίαρ ως πλαστή Μόνικα
 Λέα Ρέμινι ως Λίντια
 Τζόναθαν Σίλβερμαν ως δρ Φράντσμπλαου
 Κορίν Μπόρερ ως Μέλανι
 Λόρεν Τομ ως Τζούλι
 Σοφία Μάιλος ως Ορόρα
 Τζένιφερ Γκραντ ως Νίνα
 Τζον Άλεν Νέλσον ως Πολ
 Τζέφρι Λόουερ ως Άλαν
 Μπεθ Γκραντ ως Λίζι
 Μαριάν Χέιγκαν ως Τζοάν
 Καμίλ Σαβιόλα ως απαίσια γυναίκα
 Τζουν Γκέιμπλ ως νοσοκόμα
 Λι Γκάρλινγκτον ως Ρόνι Ραπαλάνο
 Μπρέντα Βακάρο ως Γκλόρια Τριμπιάνι
 Ρόμπερτ Κοστάντσο ως Τζόι Τριμπιάνι ο πρεσβύτερος


 Επεισόδια 
+Αρ. επεισοδίου σειράςΑρ. επεισοδίου κύκλουΤίτλοςΑ΄ Προβολή (ΗΠΑ)11Επεισόδιο - Πιλότος

The One Where Monica Gets a Roommate22 Σεπτεμβρίου 1994Έχοντας παρατήσει τον αρραβωνιαστικό της, Μπάρι, στην εκκλησία πριν από τον γάμο, η Ρέιτσελ μπαίνει στο καφέ Central Perk, βρεγμένη με το νυφικό της, αναζητώντας την παλιά της φίλη Μόνικα. Η Ρέιτσελ μετακομίζει στο διαμέρισμα της Μόνικας στη Νέα Υόρκη. Ο Τσάντλερ και ο Τζόι, που μένουν απέναντι από τη Μόνικα, παρηγορούν τον αδερφό της Μόνικα, Ρος, του οποίου η σύζυγος, Κάρολ, μόλις τον χώρισε για μια γυναίκα. Η επανεμφάνιση της Ρέιτσελ αναζωογονεί τον έρωτα του Ρος για εκείνη, που χρονολογείται από το λύκειο. Η Μόνικα ερωτεύεται τον Πολ, αλλά απογοητεύεται όταν μαθαίνει ότι της είπε ψέματα για έναν άσχημο χωρισμό με σκοπό να κάνει σεξ μιας βραδιάς μαζί της. Η παρέα ενθαρρύνει τη Ρέιτσελ να είναι πιο ανεξάρτητη κόβοντας τις πιστωτικές κάρτες που έχει από τον πατέρα της. Η Ρέιτσελ, η οποία δεν έχει δουλέψει ποτέ, πιάνει στη συνέχεια δουλειά ως σερβιτόρα στο Central Perk.22The One with the Sonogram at the End29 Σεπτεμβρίου 1994Η Κάρολ λέει στον Ρος ότι περιμένει το παιδί του. Όταν ο Ρος παρευρίσκεται στο ιατρικό ραντεβού για το υπερηχογράφημα, μένει έκπληκτος μαθαίνοντας ότι η Κάρολ και η σύντροφός της, Σούζαν, θέλουν να δώσουν στο μωρό τα επώνυμά τους, αλλά όχι το δικό του. Η Ρέιτσελ επιστρέφει τη βέρα των αρραβώνων της στον Μπάρι, περιμένοντας να τον βρει συντετριμμένο, αλλά μαθαίνει ότι πήγε στον μήνα του μέλιτος που θα πήγαιναν μαζί με την κουμπάρα της, τη Μίντι. Η Μόνικα αγχώνεται επειδή θα έρθουν για φαγητό ο Ρος και οι γονείς τους, γνωρίζοντας ότι η μητέρα της διαρκώς αποθεώνει τον Ρος, απορρίπτοντας την ίδια.33The One with the Thumb6 Οκτωβρίου 1994Η Μόνικα είναι απογοητευμένη που όλοι συμπαθούν τον νέο της φίλο, τον Άλαν, περισσότερο από όσο τον συμπαθεί εκείνη. Όταν η Μόνικα τελικά τον παρατάει, ο Άλαν παραδέχεται ότι αντιπαθεί τους φίλους της. Ο Τσάντλερ, ενώ βοηθά τον Τζόι να κάνει πρόβες για έναν ρόλο, αρχίζει πάλι το κάπνισμα. Όταν η παρέα παραπονιέται, αυτός στρέφει την προσοχή του στα ελαττώματα του καθενός τους. Η τράπεζα όπου έχει τα χρήματά της η Φοίβη μεταφέρει κατά λάθος ένα μεγάλο ποσό στον τραπεζικό της λογαριασμό. Όταν τους αναφέρει το λάθος, η τράπεζα της δίνει ακόμη περισσότερα χρήματα, καθώς και ένα τηλέφωνο σε σχήμα μπάλας. Νιώθοντας ενοχές, η Φοίβη δίνει τα χρήματα σε μια άστεγη φίλη της, η οποία της σε αντάλλαγμα αγοράζει ένα αναψυκτικό, μέσα στο οποίο βρίσκει έναν κομμένο αντίχειρα. Η εταιρεία αναψυκτικών αποζημιώνει τη Φοίβη με 7.000 δολάρια, τα οποία εκείνη δίνει στον Τσάντλερ (μαζί με το τηλέφωνο) για να κόψει το κάπνισμα.44The One with George Stephanopoulos13 Οκτωβρίου 1994Ο Ρος, θλιμμένος λόγω της επετείου της πρώτης φοράς που έκανε σεξ με την Κάρολ, παρακολουθεί έναν αγώνα χόκεϊ με τον Τσάντλερ και τον Τζόι. Όταν ο δίσκος του χόκεϊ τον χτυπά στο πρόσωπο, οι άλλοι δύο τον πηγαίνουν στα Επείγοντα. Εκεί, ο Ρος αποκαλύπτει ότι η Κάρολ είναι η μόνη γυναίκα με την οποία έχει κάνει σεξ. Η Ρέιτσελ είναι αναστατωμένη επειδή το μεγαλύτερο μέρος του πρώτου της μισθού παρακρατήθηκε ως φορολογία. Όταν την επισκέπτονται οι παλιές της φίλες, νιώθει ακόμα χειρότερα για τη νέα της ζωή, θεωρώντας τες πιο επιτυχημένες από την ίδια. Η Μόνικα και η Φοίβη διοργανώνουν ένα πιτζάμα πάρτι που δεν καταφέρνει να φτιάξει τη διάθεση της Ρέιτσελ, μέχρι τη στιγμή που τα κορίτσια κατασκοπεύουν τον Τζορτζ Στεφανόπουλος, ο οποίος μένει στο απέναντι διαμέρισμα.55The One with the East German Laundry  Detergent20 Οκτωβρίου 1994Ο Τσάντλερ και η Φοίβη αποφασίζουν να χωρίσουν αντίστοιχα την Τζάνις (Μάγκι Γουίλερ) και τον Τόνι. Ο χωρισμός της Φοίβης είναι ομαλός, αλλά ο Τσάντλερ δυσκολεύεται και ζητά τη βοήθεια της Φοίβης. Ο Ρος και η Ρέιτσελ πηγαίνουν μαζί σε κοινόχρηστα πλυντήρια, κάτι που η Ρέιτσελ δεν έχει ξανακάνει. Εκεί, ο Ρος την ενθαρρύνει να ορθώσει το ανάστημά της απέναντι σε μια πιεστική γυναίκα (Καμίλ Σαβιόλα), κερδίζοντας ένα πλατωνικό φιλί από τη Ρέιτσελ. Ο Τζόι θέλει να τα ξαναφτιάξει με την πρώην του την Άντζελα, η οποία τώρα τα έχει με κάποιον Μπομπ. Κανονίζει να βγουν διπλό ραντεβού με την Άντζελα, τον Μπομπ και τη Μόνικα, προσποιούμενος ότι η Μόνικα είναι η νέα του κοπέλα, ενώ στην ίδια λέει ότι η Άντζελα και ο Μπομπ είναι αδέλφια. Στο ραντεβού, το κόλπο αποκαλύπτεται λόγω της «ανάρμοστης» συμπεριφοράς των «αδελφιών» και ο Τζόι αναγκάζεται να παραδεχτεί το ψέμα στη Μόνικα, την οποία πείθει να συνεργαστεί μαζί του για να χωρίσει το ζευγάρι.66The One with the Butt27 Οκτωβρίου 1994Ο Τσάντλερ βγαίνει με την Ορόρα (Σοφία Μάιλος), μια όμορφη, εξωτική γυναίκα , αλλά σύντομα μαθαίνει ότι είναι παντρεμένη και έχει και άλλον εραστή. Ο Τσάντλερ αρχικά δεν έχει πρόβλημα με την ιδέα της πολυσυντροφικής σχέσης, αλλά τελικά δεν μπορεί να χειριστεί έναν ακόμα εραστή που προστίθεται στην ομάδα. Η νέα ατζέντισσα του Τζόι, η Εστέλ Λέοναρντ, του βρίσκει έναν κινηματογραφικό ρόλο για να ντουμπλάρει τον Αλ Πατσίνο. Ο Τζόι όμως απολύεται γιατί παίζει με «υπερβολική πιστότητα». Η Ρέιτσελ καθαρίζει το διαμέρισμα, πυροδοτώντας τις ιδεοψυχαναγκαστικές τάσεις της Μόνικας αφού μετακινήσει τα έπιπλα.77The One with the Blackout3 Νοεμβρίου 1994Κατά τη διάρκεια ενός μπλακάουτ σε όλη την πόλη, η παρέα βρίσκεται στο διαμέρισμα της Μόνικας και της Ρέιτσελ. Ο Ρος προσπαθεί να πει στη Ρέιτσελ πώς νιώθει για εκείνη, αλλά η κουβέντα τους διακόπτεται από μια αδέσποτη γάτα. Η Ρέιτσελ και η Φοίβη ψάχνουν στο κτήριο να βρουν τον ιδιοκτήτη της γάτας, ο οποίος τελικά είναι ο γείτονάς τους, ο Πάολο, ένας γοητευτικός Ιταλός που δεν μιλάει Αγγλικά και που τον ερωτεύεται η Ρέιτσελ. Ο Τσάντλερ παγιδεύεται σε έναν προθάλαμο ATM με ένα μοντέλο των εσωρούχων Victoria's Secret.88The One Where Nana Dies Twice10 Νοεμβρίου 1994Ο Ρος και η Μόνικα πηγαίνουν με τους γονείς τους, Τζακ και Τζούντι, στο νοσοκομείο, όταν αρρωσταίνει η ηλικιωμένη τους γιαγιά. Η γιαγιά πεθαίνει και ο Ρος και η Μόνικα μπαίνουν για να την αποχαιρετήσουν, αλλά σοκάρονται όταν η γιαγιά επανέρχεται στιγμιαία και, τελικά, ξαναπεθαίνει. Η παρέα πηγαίνει στην κηδεία της γιαγιάς, όπου η Μόνικα ζητά διακριτικά τον λόγο από τη μητέρα της για τη συνεχή επικριτική της στάση. Ο Ρος, ο οποίος πέφτει σε έναν ανοιχτό τάφο στο νεκροταφείο και χτυπάει τη μέση του, αποχαυνώνεται από τα μυοχαλαρωτικά, ενώ ο Τζόι, ο Τζακ και άλλοι άνδρες στην κηδεία παρακολουθούν έναν αγώνα των Νιου Γιορκ Τζάιαντς στη φορητή τηλεόραση του Τζόι. Ο Τσάντλερ μένει έκπληκτος όταν ένας συνάδελφός του προσπαθεί να τον ζευγαρώσει με έναν άλλο συνάδελφο και θέλει να μάθει γιατί πολλοί αρχικά πιστεύουν ότι είναι γκέι.99The One Where Underdog Gets Away17 Νοεμβρίου 1994Καθώς πλησιάζει η Ημέρα των Ευχαριστιών, η Ρέιτσελ προσπαθεί να πάρει αρκετά φιλοδωρήματα για να καταφέρει να πληρώσει το αεροπορικό της εισιτήριο για να πάει για σκι με τους δικούς της στο Κολοράντο. Οι άλλοι μαζεύουν λεφτά για να τη βοηθήσουν να πληρώσει το εισιτήριο. Ο Ρος και η Μόνικα σκοπεύουν να γιορτάσουν ήσυχα την Ημέρα των Ευχαριστιών στο διαμέρισμά της όσο οι γονείς τους λείπουν. Η Φοίβη δέχεται να συμμετάσχει επειδή η γιαγιά της γιορτάζει την Ημέρα των Ευχαριστιών τον Δεκέμβριο. Ο Τσάντλερ, ο οποίος μισεί την Ημέρα των Ευχαριστιών επειδή είναι η μέρα που οι γονείς του ανακοίνωσαν το διαζύγιό τους, θέλει να μείνει σπίτι και να φάει σάντουιτς με τυρί και σούπα. Ο Τζόι, ο οποίος σκόπευε να πάει στους δικούς του, έχει αποκλειστεί από την οικογένειά του επειδή εμφανίστηκε άθελά του σε μια προειδοποιητική αφίσα που υπονοεί ότι πάσχει από κάποιο σεξουαλικώς μεταδιδόμενο νόσημα. Κατά την παρέλασης των Ευχαριστιών, η παρέα βγαίνει στην βεράντα για να δει ένα αερόστατο, αλλά κλειδώνονται όλοι έξω. Μέχρι να γυρίσουν μέσα, το φαγητό καίγεται και η Ρέιτσελ έχει χάσει την πτήση της, με αποτέλεσμα έναν σύντομο καβγά. Ωστόσο, οι φίλοι συμφιλιώνονται βλέποντας τον "άσχημο γυμνό" γείτονά τους να γιορτάζει ρομαντικά την Ημέρα των Ευχαριστιών με την κοπέλα του. Η Μόνικα φτιάχνει σούπα και ψήνει τυρί για όλους και ο Τσάντλερ σκέφτεται ότι ήταν ωραία που πέρασαν όλοι μαζί την Ημέρα των Ευχαριστιών για αλλαγή.1010The One with the Monkey15 Δεκεμβρίου 1994Η παρέα κάνει μια συμφωνία να μην φέρει κανείς συνοδό στο πρωτοχρονιάτικο πάρτι, αλλά όλοι εκτός από τον Ρος αθετούν τη συμφωνία. Σε μια εμφάνισή της στο Central Perk, η Φοίβη τσακώνεται με μια παρέα επιστημόνων που κάνουν φασαρία και μετά βγαίνει ραντεβού με έναν από αυτούς, τον Ντέιβιντ (Χανκ Αζάρια), τον οποίο φέρνει στο πάρτι. Η σχέση τους πηγαίνει καλά μέχρι που ο Ντέιβιντ και ο ερευνητικός του συνεργάτης λαμβάνουν μια πρόταση επιχορήγησης στο Μινσκ. Ο Ντέιβιντ πρέπει να επιλέξει είτε να μείνει με τη Φοίβη είτε να πάει στο Μινσκ για την έρευνά του. Η Μόνικα προσκαλεί τον «Αστείο» Μπόμπι, ο οποίος φτάνει στα κακά του χάλια, επειδή μόλις έχει πεθάνει ο παππούς του. Ο Τζόι νιώθει άβολα με τα παιδιά της Σάντι, της συνοδού του, τα οποία έχει φέρει στο πάρτι. Η Σάντι τελικά καταλήγει με τον φίλο του Ντέιβιντ. Το σχέδιο της Ρέιτσελ να πάει να πάρει τον Πάολο από το αεροδρόμιο εκτροχιάζεται αφού έχει χάσει την πτήση του από την Ιταλία. Η Ρέιτσελ επιστρέφει με πρησμένο χείλος μετά από καβγά με μια γυναίκα για ένα ταξί. Απελπισμένος, ο Τσάντλερ προσκαλεί την Τζάνις πριν τη χωρίσει ξανά, αλλά εκείνη τον παρεξηγεί θεωρώντας ότι θέλει να τα ξαναβρούν. Ο Ρος έρχεται με το νέο του κατοικίδιο, έναν πίθηκο που ονομάζεται Μαρσέλ, ο οποίος δεν δίνει σημασία στον Ρος. Στο τέλος, όλοι τους καταλήγουν χωρίς ταίρι, εκπληρώνοντας κατά λάθος την αρχική τους συμφωνία. Όταν ο Τσάντλερ γκρινιάζει ότι δεν έχει κανέναν να φιλήσει τα μεσάνυχτα, τον φιλάει ο Τζόι.1111The One with Mrs. Bing5 Ιανουαρίου 1995Η εντυπωσιακή μητέρα του Τσάντλερ, Νόρα Μπινγκ (Μόργκαν Φέρτσαϊλντ), τον επισκέπτεται. Την ώρα που τρώνε, ο Ρος αναστατώνεται με τις δημόσιες εκδηλώσεις τρυφερότητα της Ρέιτσελ και του Πάολο και μεθάει πολύ. Τον παρηγορεί η Νόρα δίνοντάς του συμβουλές, οι οποίες τους οδηγούν στο να φιληθούν. Ο Τζόι βλέπει αυτό το φιλί και λέει στον Ρος ότι πρέπει να το ομολογήσει στον Τσάντλερ. Ο Τσάντλερ θυμώνει με τον Ρος αλλά τον συγχωρεί και ζητά τον λόγο από τη μητέρα του για τη συμπεριφορά της καθώς και για άλλα θέματα. Η Μόνικα και η Φοίβη βλέπουν έναν ελκυστικό άντρα στο δρόμο. Όταν η Μόνικα τον φωνάζει, τον χτυπά αυτοκίνητο. Ενώ νοσηλεύεται σε κώμα, τα κορίτσια τον φροντίζουν εναλλάξ, συναγωνιζόμενες η μία την άλλη. Όταν ο τύπος ξυπνά, τις απορρίπτει και τις δύο. Η Ρέιτσελ, εμπνευσμένη από τη Νόρα, προσπαθεί να γράψει το δικό της αισθηματικό μυθιστόρημα, με αμφίβολο αποτέλεσμα λόγω κακής πληκτρολόγησης.1212The One with The Dozen Lasagnas12 Ιανουαρίου 1995Όλοι εκτός από τον Ρος γνωρίζουν το φύλο του αγέννητου μωρού του. Ο Ρος θέλει να περιμένει μέχρι να γεννηθεί. Η Ρέιτσελ χωρίζει τον Πάολο όταν αυτός ρίχνεται στη Φοίβη στο ινστιτούτο μασάζ. Η Μόνικα φτιάχνει πολλές μερίδες λαζάνια για το πάρτι της θείας της, αλλά ανακαλύπτει ότι τα ήθελε χορτοφαγικά. Ο Ρος παρηγορεί τη Ρέιτσελ μετά τον χωρισμό της, ελπίζοντας ότι αυτή είναι η ευκαιρία του, αλλά η Ρέιτσελ δηλώνει ότι έχει τελειώσει με τους άντρες. Η Ρέιτσελ κατά λάθος λέει στον Ρος ότι το παιδί του θα είναι αγόρι.1313The One with the Boobies19 Ιανουαρίου 1995Ο Τζόι φιλοξενεί τον πατέρα του και μαθαίνει ότι έχει ερωμένη, αλλά δεν είναι σίγουρος αν θα το πει στη μητέρα του. Σύντομα μαθαίνει ότι εκείνη το ξέρει ήδη και θέλει να παραμείνουν όλα όπως είναι. Ο Τσάντλερ βλέπει κατά λάθος τη Ρέιτσελ γυμνή μετά το ντους και ακολουθεί μια αλυσιδωτή αντίδραση γυμνών εμφανίσεων όταν εκείνη προσπαθεί να πατσίσει βλέποντάς τον κι αυτόν γυμνό. Στη συνέχεια, βλέπει γυμνό τον Τζόι, ο οποίος μετά βλέπει γυμνή τη Μόνικα, η οποία ξαφνιάζει κατά λάθος τον πατέρα του Τζόι στο ντους. Όλοι αντιπαθούν τον νέο φίλο της Φοίβης, έναν εκνευριστικό ψυχίατρο που ονομάζεται Ρότζερ (Φίσερ Στίβενς) που κάνει άβολα ακριβή σχόλια για όλους τους.1414The One with the Candy Hearts9 Φεβρουαρίου 1995Ο Ρος έχει ραντεβού την Ημέρα του Αγίου Βαλεντίνου με μια όμορφη γειτόνισσα. Είναι το πρώτο του ραντεβού μετά από εννέα χρόνια. Κατά τύχη, η Κάρολ και η Σούζαν, ενώ έχουν βγει με τη σειρά τους ραντεβού, καταλήγουν στο ίδιο εστιατόριο να κάθονται κοντά στον Ρος. Όταν η Σούζαν πρέπει να φύγει, ο Ρος περνάει όλο τον χρόνο του μιλώντας στην Κάρολ και η παραμελημένη του συνοδός φεύγει χωρίς αυτός να το καταλάβει. Φιλάει την Κάρολ, η οποία του θυμίζει γιατί χώρισαν και τον παρηγορεί. Η συνοδός του Τζόι φέρνει μαζί μια φίλη της για τον Τσάντλερ, που αποδεικνύεται ότι είναι η Τζάνις. Οι δυο τους καταλήγουν να κάνουν σεξ και ο Τσάντλερ τη χωρίζει ανήμερα του Αγίου Βαλεντίνου. Η Φοίβη, η Μόνικα και η Ρέιτσελ περνούν τη μέρα τους καίγοντας αναμνηστικά από παλιές αγάπες τους και προκαλώντας φωτιά και μια επίσκεψη από την πυροσβεστική.1515The One with the Stoned Guy16 Φεβρουαρίου 1995Η Μόνικα μαγειρεύει ένα γκουρμέ γεύμα για τον Στιβ (Τζον Λόβιτς), έναν εστιάτορα που αναζητά νέο σεφ ο οποίος έρχεται μαστουρωμένος και θέλει να φάει ό,τι βρει μπροστά του, όπως τάκος και ζελεδάκια. Έχοντας εργαστεί επί πέντε χρόνια ως υπεύθυνος επεξεργασίας δεδομένων, ο Τσάντλερ παίρνει προαγωγή και γίνεται προϊστάμενος, αλλά στη συνέχεια παραιτείται, ισχυριζόμενος ότι θεωρούσε αυτήν τη δουλειά προσωρινή. Όταν το αφεντικό του του προσφέρει αύξηση, ο Τσάντλερ υποχωρεί και επιστρέφει στη δουλειά. Ο Ρος βγαίνει ραντεβού με μια όμορφη συνάδελφό του, τη Σίλια (Μελόρα Χάρντιν) και της γνωρίζει τον Μαρσέλ. Ο Ρος ζητά συμβουλές από τον Τζόι όταν η Σίλια του λέει ότι θέλει να της μιλάει βρόμικα στο σεξ.16

1716

17The One with Two Parts23 Φεβρουαρίου 1995Ο Τζόι ερωτεύεται τη δίδυμη αδερφή της Φοίβης, την Ούρσουλα, κάνοντας τη Φοίβη να νιώθει παραμελημένη. Ο Τσάντλερ έρχεται σε δύσκολη θέση όταν πρέπει να απολύσει μια υπάλληλο που τον ελκύει. Ο Ρος έχει αμφιβολίες για την επικείμενη πατρότητα όταν παρακολουθεί μαθήματα Λαμάζ με την Κάρολ και τη Σούζαν. Η Μόνικα δεν μπορεί να φτιάξει την τηλεόρασή της από τότε που ο Μαρσέλ την έβαλε σε λειτουργία ήχου μόνο στα Ισπανικά. Μετά από πολλές αναβολές, η Ρέιτσελ κατεβάζει επιτέλους τα χριστουγεννιάτικα λαμπάκια από τη βεράντα, αλλά πέφτει και στραμπουλάει τον αστράγαλό της.
Στο νοσοκομείο, η Ρέιτσελ, που δεν έχει ασφάλιση υγείας, πείθει τη Μόνικα να πάει η μία τη θέση της άλλης, ώστε να μπορέσει να χρησιμοποιήσει την ασφαλιστική κάλυψη της Μόνικας. Οι γυναίκες συναντούν δύο ελκυστικούς γιατρούς (Τζορτζ Κλούνεϊ και Νόα Γουάιλι) και κανονίζουν να βγουν ραντεβού, συνεχίζοντας η μία να υποδύεται την άλλη. Η Ούρσουλα απορρίπτει τον Τζόι χωρίς όμως να του το πει, οπότε η Φοίβη προσποιείται ότι είναι εκείνη, ώστε ο Τζόι επιτέλους να το μάθει. Ο Ρος αμφιβάλλει για την ικανότητά του να γίνει πατέρας, αλλά όταν ο Μαρσέλ καταπίνει κάποια γράμματα από το Σκραμπλ και πρέπει να πάει στο νοσοκομείο, ο Ρος τον φροντίζει, γεμίζοντας αυτοπεποίθηση.1818The One with All the Poker2 Μαρτίου 1995Κουρασμένη με τη δουλειά της σερβιτόρας, η Ρέιτσελ ψάχνει να βρει δουλειά στη βιομηχανία της μόδας. Ενθουσιάζεται που κλείνει μια συνέντευξη στο πολυκατάστημα Saks Fifth Avenue ως βοηθός αγορών, αλλά τελικά δεν παίρνει τη δουλειά. Η συνήθως ήρεμη συμπεριφορά του Ρος εξαφανίζεται όταν τα κορίτσια παίζουν εναντίων των αγοριών σε ένα όχι και τόσο φιλικό παιχνίδι πόκερ. Η Μόνικα ζητά βοήθεια από τη θεία της που είναι έμπειρη παίκτρια.1919The One Where the Monkey Gets Away9 Μαρτίου 1995Η Ρέιτσελ πέφτει σε κατάθλιψη όταν μαθαίνει ότι ο Μπάρι και η Μίντι έχουν αρραβωνιαστεί. Η παρέα ψάχνει μανιωδώς τον Μαρσέλ, ο οποίος βγήκε από το διαμέρισμα ενώ ήταν υπό την επίβλεψη της Ρέιτσελ. Η Ρέιτσελ, χωρίς να γνωρίζει ότι ο Μαρσέλ είναι παράνομο εξωτικό κατοικίδιο, τηλεφωνεί στην εταιρεία προστασίας ζώων, εξοργίζοντας τον Ρος. Η υπεύθυνη ελέγχου ζώων είναι η παλιά συμμαθήτρια της Ρέιτσελ και της Μόνικας από το λύκειο, η οποία τόσα χρόνια κρατάει κακία στη Ρέιτσελ, που όμως δεν τη θυμάται. Αρνείται να απελευθερώσει τον Μαρσέλ έως ότου η Ρέιτσελ απειλεί ότι θα την καταγγείλει επειδή πυροβόλησε κατά λάθος τη Φοίβη με βέλος που είχε ηρεμιστικό. Ο Ρος βρίσκει το θάρρος να ζητήσει από τη Ρέιτσελ να βγουν, αλλά τότε μπαίνει ο Μπάρι δηλώνοντας ότι την αγαπά ακόμα.2020The One with the Evil Orthodontist6 Απριλίου 1995Η Ρέιτσελ και ο Μπάρι τα έχουν κρυφά, παρόλο που τώρα είναι αρραβωνιασμένος με τη Μίντι, η οποία ζητά από τη Ρέιτσελ να γίνει κουμπάρα της. Όταν η Μίντι παραδέχεται ότι είχαν σχέση με τον Μπάρι όσο ήταν αρραβωνιασμένος με τη Ρέιτσελ, η Ρέιτσελ ομολογεί στη Μίντι ότι τα έχει παράλληλα με τον Μπάρι. Οι δύο γυναίκες του ζητούν τον λόγο, αλλά η Μίντι αποφασίζει να παντρευτεί τον Μπάρι όπως και να 'χει. Ο Τσάντλερ τρελαίνεται όταν μια γυναίκα που του αρέσει δεν απαντά στα τηλεφωνήματά του, συνειδητοποιώντας ότι είχε γίνει μπέρδεμα. Οι φίλοι εκνευρίζονται όταν ανακαλύπτουν ότι κάποιος απέναντι τους κατασκοπεύει.2121The One with the Fake Monica27 Απριλίου 1995Όταν μια γυναίκα κλέβει την ταυτότητα της Μόνικας, η ίδια, η Φοίβη και η Ρέιτσελ αποφασίζουν να πιάσουν την απατεώνισσα. Η Μόνικα σύντομα γίνεται φίλη με τη ζωηρή γυναίκα, η οποία όμως συλλαμβάνεται τελικά. Ο Τζόι ζητά τη βοήθεια των φίλων του για να βρει λιγότερο ιταλικό καλλιτεχνικό ψευδώνυμο, αλλά ο Τσάντλερ του προτείνει αστεία ονόματα που καταστρέφουν τις ακροάσεις του. Ο Μαρσέλ έχει φτάσει σε σεξουαλική ωριμότητα, αναγκάζοντας τον Ρος να συνειδητοποιήσει ότι πρέπει να συμβιώσει με άλλους πιθήκους. Ο Μαρσέλ γίνεται σύντομα δεκτός σε ζωολογικό κήπο στο Σαν Ντιέγκο και η παρέα τον αποχαιρετά στο αεροδρόμιο.2222The One with the Ick Factor4 Μαΐου 1995Αφού χάνει την παρθενιά του από τη Μόνικα, ο νεαρός Ίθαν (Σταν Κιρς) αποκαλύπτει ότι δεν είναι φοιτητής, όπως πίστευε η Μόνικα, αλλά τελειόφοιτος λυκείου. Η Φοίβη δουλεύει προσωρινά ως γραμματέας του Τσάντλερ και ανακαλύπτει ότι κανείς στη δουλειά δεν τον συμπαθεί πια τώρα που έγινε προϊστάμενος. Η Ρέιτσελ βλέπει ερωτικά όνειρα με τον Τζόι και τον Τσάντλερ, γεγονός που κάνει τον Ρος να ζηλέψει. Στη συνέχεια, η Ρέιτσελ βλέπει και ένα όνειρο με τον Ρος, αλλά προτού ο Ρος προλάβει να πει στη Ρέιτσελ ότι την αγαπά, ο βομβητής του τον ειδοποιεί ότι η Κάρολ γεννάει.2323The One with the Birth11 Μαΐου 1995Η Κάρολ βρίσκεται στο μαιευτήριο για να γεννήσει, γεγονός που κάνει τη Μόνικα να σκεφτεί να αποκτήσει μωρό. Ενώ η Κάρολ γεννάει, ο Ρος και η Σούζαν διαφωνούν για το ποιος θα τη βοηθήσει περισσότερο και για το πώς θα ονομάσουν το μωρό. Η Φοίβη τους πηγαίνει σε μια αποθήκη για να λύσουν τις διαφορές τους, αλλά κλειδώνονται μέσα. Η Ρέιτσελ φλερτάρει με έναν γυναικολόγο που έχει βαρεθεί να βλέπει κάθε μέρα γυναικεία γεννητικά όργανα. Ο Τζόι βοηθά μια ανύπαντρη μέλλουσα μητέρα (Λία Ρέμινι) κατά τον τοκετό. Ο Ρος και η Σούζαν λύνουν τις διαφορές τους και προτείνουν να ονομάσουν το μωρό Μπεν, όνομα που προέρχεται από τη στολή καθαριστή που βρήκαν στην αποθήκη, κάτι με το οποίο η Κάρολ συμφωνεί.2424The One Where Rachel Finds Out18 Μαΐου 1995Το μουσείο στέλνει τον Ρος στην Κίνα για να παραλάβει ένα κόκαλο δεινοσαύρου, λίγο πριν από τα γενέθλια της Ρέιτσελ. Ο Τσάντλερ συμβουλεύει τον Ρος να ξεπεράσει τη Ρέιτσελ. Πριν φύγει, ο Ρος ζητά από τον Τσάντλερ να δώσει στη Ρέιτσελ το δώρο του για τα γενέθλιά της. Η νέα κοπέλα του Τζόι, η Μέλανι (Κορίν Μπόρερ) θέλει να κοιμηθεί μαζί του, αλλά η συμμετοχή του Τζόι σε μια έρευνα γονιμότητας απαιτεί προσωρινή αποχή από το σεξ. Στα γενέθλια της Ρέιτσελ, ο Τσάντλερ κατά λάθος της λέει ότι ο Ρος είναι ερωτευμένος μαζί της και εκείνη πρέπει να πάρει μια μεγάλη απόφαση.

 Απήχηση 
Ο ιστότοπος συγκέντρωσης κριτικών Rotten Tomatoes ανέφερε βαθμολογία έγκρισης 70%, με μέση βαθμολογία 7,1/10 και με βάση 43 κριτικές. Σύμφωνα με τον ιστότοπο: «Οι ταραχώδεις καταστάσεις στα Φιλαράκια προκαλούν εξίσου γκιμάτσες και γέλια, αλλά αυτή η ζωντανή κωμική σειρά τα καταφέρνει με λίγη βοήθεια από το απίστευτα συμπαθητικό καστ της». Η εφημερίδα Los Angeles Daily News αποκάλεσε τη σειρά "μια από τις πιο φωτεινές κωμωδίες της νέας σεζόν", και η Los Angeles Times έγραψε ότι είναι "ξακάθαρα η καλύτερη κωμική σειρά της νέας σεζόν". Ο Robert Bianco της USA Today έγραψε καλά λόγια για τον Ντέιβιντ Σουίμερ, αποκαλώντας τον "καταπληκτικό". Επαίνεσε επίσης τις πρωταγωνίστριες, αλλά ανησυχούσε ότι ο ρόλος του Μάθιου Πέρι ως Τσάντλερ Μπινγκ ήταν «απροσδιόριστος» και ότι ο Ματ Λεμπλάνκ «βασιζόταν υπερβολικά στην ίδια μανιέρα».Bianco, Robert (September 22, 1994). "Six Friends Sittin' Around, Talking", Pittsburgh Post-Gazette. Το περιοδικό People έγραψε ότι αυτό που σώζει τη σειρά είναι ότι οι χαρακτήρες γίνονται πιο συμπαθείς όσο περνά ο καιρός.

 Παραπομπές 

 Πηγές 


 Εξωτερικοί σύνδεσμοι 



Κατηγορία:Τα Φιλαράκια (τηλεοπτική σειρά)
Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές του NBC
Κατηγορία:Sitcoms